རང་གི་ལུས་སེམས་དང་ཁྱིམ་ཚང་གི་དཔལ་འབྱོར་ལོངས་སྤྱོད་འཕྲོ་བརླག་ཏུ་བཏང་སྟེ་རང་ཉིད་མི་གྲལ་ནས་རིམ་གྱིས་བུད་འགྲོ་བ།འཆལ་སྤྱོད་བྱེད་མཁན་དང་བཙན་གཡེམ་བྱེད་མཁན་སོགས་ཀྱི་མིང་ཆད་ངན་པས་རང་གི་གྲགས་པ་ཉམས་པ།སྐབས་འགར་ལོག་གཡེམ་བྱས་པའི་ཁ་མཆུས་བཙོན་ཁང་དུ་ཚུད་དུས་བཟའ་ཟླ་ནང་མི་དང་བཅས་པ་ངོ་ཚ་ཁ་སྐྱེངས་ཀྱིས་བཟའ་ཚང་ཁ་བྲལ་དུ་འགྱུར་བ།སྲོག་ཉེན་ཆེ་བ།སྨན་བཅོས་མེད་པའི་ནད་ངན་གྱིས་ཟིན་སྲིད་པ་སོགས་ཚེ་འདིར་བདེ་བ་མེད་པར་མ་ཟད།སྐྱེ་བ་ཕྱི་མར་ལོག་གཡེམ་བྱས་པའི་འབྲས་བུར་ངན་འགྲོའི་སྡུག་བསྔལ་མྱོང་དགོས་པ་སྨོས་མེད་ཐོགསྐྱེ་བ་གཞན་དང་གཞན་དུ་མིར་སྐྱེས་ཀྱང་རྒྱུ་མཐུན་གྱི་འབྲས་བུར་ཆུང་མས་མོ་རང་གི་ལུས་མི་བསྲུང་བ་དང༌།བདག་པོའི་འབྲས་བུར་མི་གཙང་བ་དང་དྲི་ང་བའི་ཡུལ་དུ་སྐྱེ་བ་སོགས་ཚེ་འདི་ཕྱི་གཉིས་ཀར་སེམས་མི་སྐྱིད་པ་དང་མི་བདེ་བ་ངང་གིས་འཕེལ་བས་མི་དགེ་བའི་ལས་ཡིན།བོད་མི་ཚོའི་ལུས་བཙུན་པོ་གལ་ཆེ་བས་ལོག་གཡེམ་ནམ་ཡང་བྱེད་མི་རུང༌།